# Megoldás

|  |  |  |  |
| --- | --- | --- | --- |
| Mutató megnevezése | Előző év | Tárgyév | Változás % |
| Saját tőke arányos nyereség (ROE) | 0,1136 | 0,1281 | 112,76 |
| Összes lekötött tőke megtérülési rátája | 0,0812 | 0,0904 | 111,33 |
| Befektetett tőke hozama (ROIC) | 0,0815 | 0,1028 | 126,12 |
| Eszközarányos eredmény (ROA) | 0,05087 | 0,0513 | 100,85 |
| Egy részvényre jutó nyereség (EPS) | 13,158 | 13,37 | 101,61 |
| Árfolyam/nyereség arány (P/E) | 8,36 | 8,601 | 102,88 |
| Fedezeti hányad | 0,3571 | 0,3529 | 98,82 |
| Árbevétel arányos eredmény (ROS) | 0,0357 | 0,0362 | 101,40 |
| Eszközarányos árbevétel | 1,737 | 1,6949 | 97,58 |
| Nettó forgótőke arányos bevétel | 4,43 | 5,3125 | 119,92 |
| Készletek forgási sebessége | 3,169 | 3,9007 | 123,09 |
| Készl. forgási sebessége (napokban) | 113,6 | 92,29 | 81,24 |

Szöveges elemzés:

A vállalkozás jövedelmi helyzete ugyan csak kis mértékben, de összességében javult. A vizsgált adatokból messzemenő következtetéseket nem lehet levonni, egyrészt azért, mert hosszabb időszakot kellene vizsgálni a trendek elemzéséhez, másrészt hiányzik a területi összehasonlítás lehetősége.

A vállalkozásnál a befektetett saját tőkéhez viszonyított adózott eredmény nagyon alacsony. A vállalkozás tevékenységétől függően ez lehet nagyon rossz érték, például kereskedelemben, de lehet elfogadható is, például ingatlanbefektetés. Az összes lekötött tőke megtérülési rátája (a hosszú lejáratú kötelezettségekkel) még rosszabb eredményt mutat.

A befektetett tőke hozama jelentősen növekedett, de nagyon alacsony értékű. Az egy részvényre jutó adózott eredmény elfogadható értékű, azonban ennek megítélése jelentős mértékben függ a gazdasági környezettől.

A vállalkozás fedezeti hányada elég magas, azonban egyrészt romlott, másrészt az árbevétel arányos eredménnyel összehasonlítva látható, hogy az eredmény egyéb összetevői (pl. értékesítés közvetett költségei) jelentősen csökkentették az eredményt.

Az eszközarányos árbevétel alacsony szintje még tovább romlott, azonban a nettó forgótőkéhez viszonyított árbevétel javulást mutat. Ennek oka, hogy jelentősen megnőtt az árbevétel, míg a nettó forgótőke nem változott jelentősen.

A készletek forgási sebessége javulást mutat. További vizsgálatot igényelne, hogy ez tényleges forgási sebesség növekedés, vagy csak az értékesítés összetételének változása miatti változás.